December 4, 2013 [GMT]
எத்தனை பேரை ராணுவம் கொன்றாலும் போராட்டம் தொடரும்!
- மோர்ஸி ஆதரவாளர்கள் அறிவிப்பு. [Friday, 2013-08-16 09:42:35]
எகிப்தில் ராணுவம் நடத்திய தாக்குதலில் 638 பேர் கொல்லப்பட்டபோதும், தொடர்ந்து போராட்டத்தில் ஈடுபடப் போவதாக முன்னாள் அதிபர் முர்ஷியின் ஆதரவாளர்கள் தெரிவித்துள்ளனர். எகிப்தில் ஜனநாயக முறைப்படி முதல் முறையாக அதிபர் பதவிக்கு தேர்ந்தெடுக்கப்பட்ட முகமது முர்ஷி அடக்குமுறையை கையாள்வதாக கூறி அந்நாட்டு மக்களில் ஒரு பகுதியில் தொடர்ந்து போராட்டத்தில் ஈடுபட்டனர். இதையடுத்து, கடந்த ஜூலை 3ம் தேதி, முர்ஷியை கைது செய்த ராணுவம், அவரை தனது காவலில் வைத்துள்ளது. இந்நிலையில், முர்ஷி தலைமையிலான முஸ்லிம் பிரதர்ஹுட் கட்சியினர், அவரை மீண்டும் பதவியில் நியமிக்கக் கோரி தொடர்ந்து போராட்டத்தில் ஈடுபட்டுள்ளனர். அவர்கள் கெய்ரோவின் இரு பகுதிகளில் முகாம்கள் அமைத்து போராட்டத்தில் ஈடுபட்டு வந்தனர். இவர்களை ஒடுக்குவதற்காக தற்காலிக அதிபர் முடிவு செய்தார். இதையடுத்து நேற்று முன்தினம் ராணுவம் களத்தில் இறங்கியது. முகாம்களில் இருந்தவர்களை விரட்டியடிக்க முயன்றபோது அவர்கள் வன்முறையில் இறங்கினர். ராணுவத்தினர் மீது வெடிகுண்டுகளை வீச ஆரம்பித்தனர். வேறு வழியின்றி ராணுவம் அவர்கள் மீது தாக்குதல் நடத்த ஆரம்பித்தது.இதில் வெளிநாட்டு பத்திரிகையாளர்கள் உட்பட 638 பேர் கொல்லப்பட்டனர். போராட்டக்காரர்கள் முகாம் அமைத்திருந்த பகுதியே போர்க்களம் போல் காணப்படுகிறது. இந்த செயலை கண்டித்து நாடு முழுவதும் முர்ஷியின் ஆதரவாளர்கள் போராட்டத்தில் ஈடுபட்டனர். எல்லா இடங்களிலும் ராணுவம் அவர்கள் மீது தாக்குதல் நடத்தியது. எகிப்தில் கொந்தளிப்பான சூழ்நிலை நிலவுவதால், ஒரு மாதகாலம் அவசர நிலையையும் ராணுவம் பிறப்பித்துள்ளது.
இதற்கிடையே, முஸ்லிம் பிரதர்ஹுட் கட்சியின் செய்தித் தொடர்பாளர் கெஹாத் எல் ஹதாத் தனது டுவிட்டர் பக்கத்தில் வெளியிட்டுள்ள செய்தியில், எங்களில் எத்தனை பேரை ராணுவம் கொன்றாலும், தொடர்ந்து எங்கள் போராட்டம் நடக்கும். முர்ஷியை மீண்டும் பதவியில் நியமிக்கும் வரை எங்கள் போராட்டம் தொடரும் என்று கூறியுள்ளார்.
பாகிஸ்தானின் கராச்சி நகரில் மீண்டும் வன்முறை: 11 பேர் மரணம்!
[Wednesday, 2013-12-04 11:11:01]
பாகிஸ்தானின் கராச்சி நகரில் நேற்று மீண்டும் வெடித்த வன்முறைக்கு 11 பேர் பரிதாபமாக பலியாகினார். நிஜாமாபாத் பகுதி வழியாக சென்ற கார் மீது அடையாளம் தெரியாத நபர்கள் துப்பாக்கிகளால் சுட்டதில் 4 பேர் உயிரிழந்தனர். இவர்களில் 2 பேர் ஜிகாத் அமைப்புகளுக்கு நிதி பெற்று தரும் பணியை செய்து வந்ததாக போலீசார் தெரிவித்தனர். இதே பகுதியில் மக்கி மசூதி அருகே உள்ள மதரசா மீது அடையாளம் தெரியாத சிலர் துப்பாக்கிகளால் சுட்டதில் மொராக்கோ நாட்டை சேர்ந்த 2 மாணவர்கள் சம்பவ இடத்திலேயே பலியாகினர். குல்ஷன்-இ-ஜவ்ஹர் பகுதியில் காரில் சென்றுகொண்டிருந்த வஹிதத் அல் முஸ்லிம் கட்சி தலைவரின் கார் மீது சிலர் துப்பாக்கிச் சூடு நடத்தியதில் அவரும் கார் டிரைவரும் உயிரிழந்தனர்.
பாகிஸ்தான் ஊடாக தமது படையினருக்கான பொருட்களை கொண்டு செல்வதை அமெரிக்கா இடைநிறுத்தியுள்ளது.
[Wednesday, 2013-12-04 10:33:24]
பாகிஸ்தான் ஊடாக ஆப்கானிஸ்தானில் உள்ள தமது படையினருக்கான பொருட்களை ஏற்றியிறக்கும் பணிகளை அமரிக்கா நிறுத்தியுள்ளது.
அமெரிக்கா அண்மையில் நடத்திய வான் தாக்குதல்களின் போது பாகிஸ்தானிய பொதுமக்கள் சிலர் கொல்லப்பட்டனர். இதனையடுத்து பாகிஸ்தான் ஊடாக பொருட்களை ஏற்றியிறக்கும் அமெரிக்கா வாகன ஓட்டுநர்களுக்கு அச்சம் ஏற்பட்டுள்ளது. இதனையடுத்து ஏற்றியிறக்கும் நடவடிக்கைகள் நிறுத்தப்பட்டுள்ள போதும் விரைவில் அது ஆரம்பிக்கப்படும் என்று ஆப்கானிஸ்தானில் உள்ள அமரிக்க அதிகாரிகள் தெரிவித்துள்ளனர்.
சந்திரனிலிருந்து பூமிக்கு சூரிய ஒளி மின்சாரம் கொண்டு வர ஜப்பான் நடவடிக்கை.
[Wednesday, 2013-12-04 10:28:35]
சந்திரனில் இருந்து பூமிக்கு சூரிய ஒளி மின்சாரம் கொண்டு வர ஜப்பான் நிறுவனம் ஏற்பாடு செய்துள்ளது. ஜப்பானில் கடந்த 2011-ம் ஆண்டு மார்ச் மாதம் பூகம்பமும், சுனாமியும் ஏற்பட்டதில் புருஷிமா அணுஉலை வெடித்து சிதறியது. அதனால் அங்குள்ள அணுமின் நிலையங்கள் மூடப்பட்டு வருகின்றன. எனவே, நாட்டின் மின் தேவைக்கு விஞ்ஞானிகள் மாற்று வழியை உருவாக்க முயற்சி செய்கின்றனர். இந்த வகையில் சூரிய ஒளி மூலம் மின்சாரம் தயாரிப்பதை தீவிரப்படுத்த உள்ளனர். பூமியை பொறுத்தவரை எப்போதும் சூரிய ஒளி கிடைப்பதில்லை. பகலில் மட்டுமே கிடைக்கிறது. மோசமான தட்ப வெப்பநிலை மேக மூட்டம் இருந்தால் அதையும் முழுமையாக பெற முடியாது. எனவே, சந்திரனில் இருந்து பூமிக்கு சூரிய ஒளிமூலம் மின்சாரம் தயாரித்து பூமிக்கு கொண்டு வர ஜப்பானில் உள்ள 'ஷிமிஷூ கார்ப்பரேசன்' என்ற நிறுவனம் ஏற்பாடு செய்துள்ளது. [மேலும்]
ஜப்பான் - சீனா இடையே நிலவும் பதற்றத்தை தணிக்கும் முயற்சியில் அமெரிக்கா
[Wednesday, 2013-12-04 10:20:08]
கிழக்கு சீன கடல் பகுதியில் சீனா, ஜப்பான் இடையே பதற்றத்தை தணிக்கும் முயற்சியில் அமெரிக்கா துணை ஜனாதிபதி ஜோ பிடன் ஈடுபட்டு வருகிறார். ஜப்பான் பிரதமரை சந்தித்து பேசி விட்டு அவர் சீனா செல்கிறார். கிழக்கு சீன கடல் பகுதியில் உள்ள சில தீவுகளை சீனாவும், ஜப்பானும் உரிமைக்கோரி வருகின்றன. இதனால் இரு நாடுகள் இடையே அடிக்கடி மோதல் உருவாகி வருகிறது. இதற்கிடையில் கிழக்கு சீன கடல்பகுதியை வான் பாதுகாப்பு மண்டலமாக கடந்த 23-ந்தேதி சீனா அறிவித்தது. இந்த வழியாக செல்லும் வெளிநாடு விமானங்கள் முன்கூட்டியே தகவல் தரவேண்டும் என்றும் எச்சரிக்கை விடுத்தது. ஆனால் இதை கடைபிடிக்க ஜப்பான், தென்கொரியா நாடுகள் மறுத்து விட்டன. அமெரிக்காவும் போர் விமானங்களை முன் அறிவிப்பின்றி அனுப்பியது. ஆஸ்திரேலியாவும் கடும் கண்டனம் தெரிவித்தது. இதனால் சீனா, ஜப்பான் இடையே பதற்றம் மேலும் அதிகரித்து வருகிறது. சீன ராணுவ அமைச்சகம் நேற்று மற்றொரு அறிவிப்பை வெளியிட்டது. [மேலும்]
ஈராக்கில் ஷியா பிரிவினரின் தாக்குதல்களில் 23 பேர் மரணம்!
[Wednesday, 2013-12-04 10:16:31]
வன்முறைக்கு விடுமுறை அளிக்க மறுத்து வரும் ஈராக்கில் சமீபகாலமாக வெடிகுண்டு தாக்குதல்கள் அதிகரித்து வருகின்றன. ஷியா ஆட்சிக்கு எதிராக சன்னி பிரிவினரும், சன்னி பிரிவினரை பழிவாங்க ஷியா இனத்தவரும் நடத்தி வரும் 'நீயா? நானா?' சண்டையில் ஏராளமான அப்பாவி பொதுமக்கள் பலியாகி வருகின்றனர். இந்நிலையில், மேற்கு பாக்தாத் நகரில் உள்ள சன்னி இனத்தவர் அதிகம் வாழும் அபுகரிப், பலுஜா, பகுபா, டிக்ரிட், சமாரா, மொசுல் தர்மியா நகரங்களில் நேற்று ஷியா பிரிவனர் வன்முறை வெறியாட்டங்களில் ஈடுபட்டனர். குண்டு வீச்சு மற்றும் துப்பாக்கிச் சூட்டில் 23 பேர் பரிதாபமாக பலியாகினர். 30க்கும் மேற்பட்டவர்கள் படுகாயமடைந்தனர். இந்த ஆண்டின் ஜனவரி மாதம் தொடங்கி நிகழ்ந்த ஷியா - சன்னி பிரிவினருக்கிடையிலான வன்முறை கலவரங்களில் இதுவரை 6 ஆயிரத்து 200 பேர் பலியாகியுள்ளனர்.
உலகில் மூன்றில் இரண்டு பெண் செய்தியாளர்கள் பாலியல் வன்முறைக்கு இலக்காகின்றனர்!
- அமெரிக்க ஆய்வில் தகவல்.
[Tuesday, 2013-12-03 18:11:27]
உலகம் முழுவதும் மூன்றில் இரண்டு பங்கு பெண் செய்தியாளர்கள் பாலியல் வன்முறைக்கு ஆளாவதாக ஆய்வு ஒன்றில் தெரிவிக்கப்பட்டுள்ளது. அமெரிக்காவின் வாஷிங்டன் நகரை தலைமையிடமாக கொண்டு இயங்கிவரும் பெண்கள் மீடியா பவுண்டேசன் என்ற அமைப்பும், லண்டனை தலைமையிடமாக கொண்டு இயங்கிவரும் சர்வதேச செய்தி பாதுகாப்பு அமைப்பும் இணைந்து 822 பெண் செய்தியாளர்களிடம் பாலியல் பிரச்சனைகள் தொடரபாக கேள்வி கேட்டது, அவர்களில் பெரும்பாலான பெண்கள் பாலியல் வன்முறைக்கு ஆளாகிவுள்ளதாகவும், ஆனால் இது குறித்து தெரிவிக்க வேண்டாம் என்று கூறியுள்ளதாக சர்வேயினை வெளியிட்டோர் தெரிவித்துள்ளனர்.
உக்ரேன் அரசுக்கு எதிரான போராட்டம் இன்றும் தொடர்கிறது!
[Tuesday, 2013-12-03 18:05:59]
ஐரோப்பிய ஒன்றியத்துடன் இணையும் உடன்படிக்கையை உக்ரேன் தற்காலிகமாக நிறுத்தியதால், உக்ரேன் அரசுக்கு எதிர்ப்பு தெரிவித்து கடந்த 2 நாட்களாக அந்நாட்டுத் தலைநகர் கெய்வில் பொதுமக்கள் ஆர்ப்பாட்டம் செய்து வருகின்றனர். இந்நிலையில் மக்கள் தெளிந்த சிந்தனையுடன் செயல்பட வேண்டும். அடுத்த சுற்று அரசுத் தலைவரின் தேர்தலுக்குப் பொறுமையுடன் காத்திருக்க வேண்டுமென அந்நாட்டு அரசுத் தலைவர் விக்டர் யனுகோவிச் நேற்று தெரிவித்தார். மேலும், ரஷியாவுடனான பேச்சுவார்த்தை அடுத்த வாரங்களில் நடைபெற இருப்பதாகவும் அவர் கூறினார்.
வடகொரியாவில் முக்கிய அரசியல் தலைவர் பதவிநீக்கம்!
[Tuesday, 2013-12-03 17:40:29]
வட கொரியாவில் மிகவும் சக்தி வாய்ந்த அரசியல்வாதிகளில் ஒருவரும், நாட்டின் தலைவர் கிம் ஜாங் உன் அவர்களின் மாமாவுமான ஜங் சாங் தேக் பதவியிலிருக்கு விலக்கப்பட்டுள்ளதாக தென் கொரியச் செய்திகள் கூறுகின்றன. தென் கொரியாவிலிருந்து வரும் அந்தச் செய்திகளின்படி ஜங் சாங் தேக் வட கொரியாவின் தேசிய பாதுகாப்பு ஆணையத்தின் துணைத் தலைவர் பதவியிலிருந்து நீக்கப்பட்டுள்ளார். அந்த ஆணையம் வட கொரியாவின் அரச நிர்வாகத்தில் மிகவும் முக்கியமான ஒன்று.
ஐஸ்லாந்தில் முதலாவது துப்பாக்கிச் சூட்டுச் சம்பவம்! - ஒருவர் பலி.
[Tuesday, 2013-12-03 17:24:27]
உலகிலேயே குற்ற விகிதம் குறைவாக நடைபெறும் நாடு என்ற பெருமையைப் பெற்ற நாடான ஐஸ்லாந்தில் நேற்று நடைபெற்ற துப்பாக்கிச் சூடு சம்பவத்தில் ஒருவர் பலியாகியுள்ளதாக அந்நாட்டுக் காவல்துறை தெரிவித்துள்ளது. உலகெங்கும் துப்பாக்கிக் கலாச்சாரம் பரவி வரும் நிலையில், மொத்தம் 3,22,000 மக்கள்தொகையைக் கொண்ட ஐஸ்லாந்து நாடு உலகிலேயே குற்ற விகிதங்களை மிகவும் குறைவாகக் கொண்ட நாடு என்ற சிறப்பைப் பெற்றுள்ளது. இந்நிலையில், நேற்று முதன்முதலாக அங்கு ஒரு துப்பாக்கிச் சம்பவம் நடைபெற்றுள்ளது. துப்பாக்கிச் சூடு சம்பவத்தில் ஒருவர் பலியானதாக வெளியான தகவலை அந்நாட்டு காவல்துறை உறுதி செய்துள்ளது.
தனது தற்கொலைக் காட்சியை இணையத்தில் ஒளிபரப்பிய கனடா மாணவர்!
[Tuesday, 2013-12-03 17:11:53]
தனது தற்கொலை காட்சியை ஒரு வாலிபர் நேரடியாக இணைய தளத்தில் ஒளிபரப்பினார். கனடாவை சேர்ந்தவர் ஸ்டீபன் (20). கல்லூரி மாணவரான இவர் தற்கொலை செய்து கொள்ளப்போவதாக அறிவித்தார். அதை ஒரு இணையதளத்தில் நேரடியாக ஒளிபரப்ப இருப்பதாகவும் அறிவித்தார். அதன்படி தான் தற்கொலைக்கு முயற்சி செய்யும் காட்சிகளை நேரடியாக ஒளிபரப்பினார். அதை ஒரு சிலர் மட்டுமே பார்க்கவில்லை. இவனுக்கு வேறு வேலை இல்லை என கூறி இணையதளத்தை ‘ஆப்’ செய்தனர். ஆனால், பெரும்பாலானவர்கள் நேரில் பார்த்து ரசித்தனர். தொடக்கத்தில், மாணவர் ஸ்டீபன் சில மாத்திரைகளை விழுங்கி தண்ணீர் குடித்தார். பின்னர் வொட்கா மதுவை குடித்தார்.
லண்டனில் மர்மமான முறையில் இறந்துகிடந்த இந்திய வம்சாவளி தம்பதினர் பற்றி தீவிர விசாரணை!
[Tuesday, 2013-12-03 08:31:36]
லண்டனில் வசித்துவந்த இந்திய வம்சாவளி தம்பதி அவர்களது வீட்டில் மர்மமான முறையில் இறந்துக் கிடந்தது பெரும் அதிர்ச்சியை ஏற்படுத்தியுள்ளது. இச்சம்பவம் குறித்து வழக்கு பதிவு செய்துள்ள போலீசார் தீவிர விசாரணை மேற்கொண்டுள்ளனர். லண்டனின் மேற்கு பகுதியில் உள்ள சவுத்தால், வெஸ்டர்ன் சாலையில் இந்திய வம்சாவளி தம்பதியான சஞ்சீவ் குமார் மற்றும் அவரது மனைவி பூணம் ஆகியோர் வசித்து வந்தனர்.
நம்பிக்கையில்லாத் தீர்மானத்தில் தோல்வி - பதவி விலகுகிறார் சோமாலியப் பிரதமர்!
[Tuesday, 2013-12-03 08:28:11]
கடந்த இருபது வருடங்களுக்கும் மேலாக இனக்கலவரங்கள் மற்றும் ஷஹாப் போராளிகளின் ஆளுமையால் நிலவிய குழப்பங்கள் அனைத்தும் ஒரு முடிவுக்கு வந்த நிலையில் சோமாலியாவின் புதிய பிரதமராக அப்டி பரா ஷிர்தான் சென்ற அக்டோபர் மாதம்தான் பதவி ஏற்றார். அரசியலுக்குப் புதுமுகமான அவரது அரசின் செயல்பாடுகள் திருப்திகரமாக இல்லை என்ற கருத்து பரவத் தொடங்கியது. இதனைத் தொடர்ந்து தனது அமைச்சர.வையை விரிவுபடுத்துவதில் அதிபர் ஹசன் ஷேக் முகமதுவுடன் அவருக்குக் கருத்து வேறுபாடு ஏற்பட்டது. இதனால் நேற்று பாராளுமன்றத்தில் நடந்த நம்பிக்கையில்லா தீர்மானத்தில் பங்கேற்ற அவர் தோல்வியைத் தழுவினார். எனவே, அவர் தனது பிரதமர் பதவியை ராஜினாமா செய்தார்.
வெள்ளை மாளிகையில் கட்டப்பட்ட பிரமாண்ட "எய்ட்ஸ் ரிப்பன்"
[Tuesday, 2013-12-03 08:26:40]
உலக எய்ட்ஸ் தினம் ஆண்டுதோறும் டிசம்பர் முதல் திகதி கடைப்பிடிக்கப்படுகிறது. ஆண்டுதோறும் ஒரு கருப்பொருளின் அடிப்படையில் நிகழ்வுகள் மேற்கொள்ளப்படுவது வழக்கம். எய்ட்ஸ் தினத்தை எய்ட்ஸ் நோய் மற்றும் அதன் விளைவுகள் பற்றிய விழிப்புணர்வை ஏற்படுத்துவதை நோக்கமாகக் கொண்டது. எய்ட்ஸ் தினத்தை அனுசரிக்கும் மையக்கரு முதன்முதலாக 1988-ல் நடைபெற்ற எய்ட்ஸ் பற்றிய உலக சுகாதார அமைச்சர்கள் மாநாட்டில் தான் உருவானது. அதன் பிறகு அரசுகளும் தன்னார்வத் தொண்டு நிறுவனங்களும் இந்நாளை உலகம் முழுவதும் நடைமுறைப்படுத்தி வருகின்றன.	[மேலும்]
பாகிஸ்தானில் பெண் குழந்தை பெற்றெடுத்த 72 பெண்கள் உயிருடன் எரித்து கொல்லப்பட்டுள்ளனர். [Tuesday, 2013-12-03 08:19:52]
பாகிஸ்தானில் பெண்களுக்கு எதிரான வன்கொடுமைகள் நாளுக்கு நாள் அதிகரித்து வருகின்றன. இளம் பெண்கள் பாலியல் பலாத்காரம் செய்பயப்படுவதும், பெண்கள் மீது ஆசிட் வீசப்படுவதும் அதிகரித்துள்ளது. கடந்த ஆண்டு ஜனவரி முதல் இந்த ஆண்டு செப்டம்பர் வரை 90 பெண்கள் மீது ஆசிட் வீசி தாக்குதல் நடத்தப்பட்டுள்ளது. 72 பெண்கள் உயிருடன் எரித்து கொல்லப்பட்டுள்ளனர்.
சத்திரசிகிச்சையின் போது பெண்ணின் வயிற்றில் கையுறையை வைத்து தைத்த இங்கிலாந்து மருத்துவர்கள்!
[Tuesday, 2013-12-03 07:09:39]
இங்கிலாந்தின் டெர்பிஷைர் அருகேயுள்ள விர்க்ஸ்வொர்த் பகுதியை சேர்ந்தவர் ஷாரோன் பிர்க்ஸ்(42). கற்றல் குறைபாடுள்ள குழந்தைகளை பராமரிக்கும் தொண்டு நிறுவனத்தில் பணியாற்றும் இவர் சில கோளாறு காரணமாக தனது கருப்பையை அகற்றிவிட முடிவு செய்தார். அங்குள்ள ராயல் டெர்பி ஆஸ்பத்திரியில் கடந்த(நவம்பர்) 19ம் தேதி நடைபெற்ற 5 மணி நேர ஆபரேஷன் மூலம் ஷாரோன் பிர்க்ஸ்-ன் கருப்பை அகற்றப்பட்டது. ஆபரேஷனுக்கு பின்னர் ஆஸ்பத்திரியில் தங்கியிருந்த அவர் வயிற்றின் அடிப்பகுதியில் கடுமையான வலியை உணர்ந்தார்.
ஆபரேஷனுக்கு பிறகு எழுந்து சென்று சிறுநீர் கழிக்க கூடாது என்பதற்காக அவருக்கு பொருத்தப்பட்டிருந்த 'கேத்தட்டர்' தான் வயிற்று வலிக்கு காரணமாக இருக்கும் என நினைத்த அவர் பல்லை கடித்துக்கொண்டு மிக கொடூரமான அந்த வலியை தாங்கிக்கொண்டார்.
அதிகாரத்துவமாக செயற்பட்ட 20,000 அதிகாரிகளை சீன அரசு தண்டித்துள்ளது.
[Tuesday, 2013-12-03 06:55:21]
தற்போதைய சீன அதிபரான ஜி ஜின்பிங் கடந்த வருடம் கம்யூனிஸ்ட் கட்சியின் தலைவராகப் பதவி ஏற்றபோது அரசுப் பணியில் உள்ள அதிகாரிகள் சட்டவிரோதமாக சொத்து குவித்துள்ளதைப் பற்றியும், அவர்களின் ஊதாரித்தனம் மற்றும் செலவுகள் குறித்தும் பொதுமக்களிடத்தில் கோபம் அதிகரித்திருந்தது வெளிப்படையாகத் தெரிந்தது. கட்சியினரின் பெருகிவரும் ஊழல் குற்றச்சாட்டுகள் கட்சி நிலைத்திருப்பதையே அழித்துவிடும் என்று கருதிய ஜின்பிங் அவர்களைக் களையெடுக்கும் முயற்சியில் ஈடுபட்டார். இதன் தொடர்ச்சியாக அரசு விழாக்கள் குறைக்கப்படவேண்டும் என்றும், வரவேற்பு விழாக்கள் முற்றிலும் நீக்கப்படவேண்டும் என்றும், அதிகாரிகள் தங்களின் அர்த்தமற்ற பேச்சுகளைக் கைவிடவேண்டும் என்றும் ஜின்பிங் குறிப்பிட்டார். அதிகார வர்க்கம் இன்னும் திறமையாக செயல்பட்டு ஊழல் குறையவேண்டும் என்பதற்காக அரசு அலுவலகங்களில் சிவப்பு நாடா முறையையும் குறைத்தார்.